Sketch ta' tfajjel. Ta' J.P. Vassallo Għal James Għaddejt narah: ġie jiġri biex jilqagħni Bix-xabla f'idu sabiex ibeżżagħni. Taħt nitfa maskra sewda jleqqu għajnejn Li jsebbħu t-tbissima tax-xofftejn Imbexxqa bħal blanzun, kulur il-qroll Jistiednu it-tagħniq u l-bews ukoll. Maqfula m'għonqu kappa sewda ttir biż-żeta bajda mħarbxa b'ġibs jew ġir. Jaqbeż u jiġri u jitla' mat-turġien, Jistaħba mal-purtieri u x'naf jien. Issa jwerżaq donnu xi għafrid ixejjer xabla aħrax u mqit. Sieket imbagħad u ġwejjed bħal ħalliel jirfes bla ħoss sabiex jiskansa xkiel. Hekk igħaddi s-sigħat bla ħjiel ta' sabar Sakemm bil-lejl ġo soddtu jmur jinġabar. Igerger talb, għajnejh mitlufa ngħas, Bil-mod il-mod tibda titqal ir-ras. Jesus and Marv … bless … Daddv and Mummv u jqiegħed siksnijiet ġo ħalqu d-dummv. Jittajjar fuq il-ħolm tal-fantasija Ma' Żorro u Don Diego u s-Sur Garcia.